[{"text_idx": "#000002", "text": "Trefnu\u2019r ymweliadGwarchodfa NaturY co\u0302d cefn gwladMynediad"}, {"text_idx": "#000003", "text": "Llinell amserEnwau yn Yr Ardal"}, {"text_idx": "#000005", "text": "Unwaith bydd llystyfiant a strwythur y pridd wedi ei wanhau gan draed pobl, bydd dw\u0302r a gwynt yn cludo\u2019r pridd i ffwrdd nes cyrraedd y craigwely neu haen o gerrig a chreigiau yn y pridd. Mae ardaloedd sydd wedi\u2019i erydu fel hyn yn ymddangos fel creithiau yn y tirlun, sy\u2019n gallu amharu ar harddwch ardal neu fygwth cynefinoedd wrth i\u2019r ardal o erydiad ehangu."}, {"text_idx": "#000006", "text": "Mae ardal Eryri a Chwm Idwal yn ardal o lawiad blynyddol uchel, ac mae\u2019r tymheredd cymharol isel yn yr ardal fynyddig hon yn golygu fod tyfiant planhigion yn gymharol araf. Gall hyn greu amodau anodd iawn i blanhigion ail sefydlu mewn ardal sydd wedi cael ei herydu. Mae\u2019r cyflymdra erydiad mewn ardal yn dibynnu ar ongl y llethr, yr hinsawdd, a\u2019r math o lystyfiant sy\u2019n gorchuddio\u2019r pridd. Mae cawodydd trymion yn gallu rhyddhau a symud pridd ar ben ei hun, ac os yw\u2019r pridd yn ddwrlawn bydd y dw\u0302r yn symud yn gynt i lawr y mynydd. Mae hyn i\u2019w weld yn digwydd mewn ardaloedd lle mae\u2019r pridd wedi ei gywasgu gan draed, gan fod y priddoedd hyn yn dal llai o ddw\u0302r na phriddoedd sydd heb eu cywasgu. Pan fydd y pridd yn ddwrlawn ar ran gwastad o lwybr, mae\u2019n ffurfio pwll. Gan amlaf mae cerddwyr yn trio osgoi pyllau o\u2019r fath, ac yn cerdded o\u2019u hamgylch, gan ledaenu\u2019r ardal sy\u2019n cael ei herydu."}]